text: [{"text_idx": "#000006", "text": "\u00d8ll hava r\u00e6tt til koppseting"}, {"text_idx": "#000007", "text": "Hjartans t\u00f8kk til \u00f8ll, i\u00f0 hava stu\u00f0la\u00f0 a\u0301takinum \u201c\u00d8ll hava r\u00e6tt til koppseting\u201d"}, {"text_idx": "#000008", "text": "Si\u0301\u00f0ani februar 2021, hevur Rey\u00f0i Krossur F\u00f8roya ly\u0301st vi\u00f0 a\u0301takinum \u201c\u00d8ll hava r\u00e6tt til koppseting\u201d, i\u00f0 hev\u00f0i til endama\u0301ls at savna pening til verk\u00e6tlanir kring heimin, i\u00f0 virka fyri at tryggja koppsetingar til heimsins ney\u00f0st\u00f8ddu."}, {"text_idx": "#000009", "text": "I\u0301 F\u00f8royum eru vit i\u0301 ti\u0301 hepnu st\u00f8\u00f0u, at vit hava eitt v\u00e6l virkandi heilsuverk, i\u00f0 veitir o\u0301keypis koppsetingar i\u0301mo\u0301ti koronasmittuni. Fyri no\u0301gv menniskju kring heimin eru m\u00f8guleikarnir fyri koppseting ti\u0301verri sera avmarka\u00f0ir. Ti\u0301 var\u00f0 heitt a\u0301 f\u00f8royingar um at lata eina ga\u0301vu til nevnda endama\u0301l umvegis Rey\u00f0a Kross. Hetta kundi eitt nu\u0301 veri\u00f0 ein upph\u00e6dd, i\u00f0 er a\u0301lei\u00f0 hin sama, sum annars hev\u00f0i veri\u00f0 latin til koronukoppseting her i\u0301 F\u00f8royum."}, {"text_idx": "#000010", "text": "Inn komu tilsamans 81.000 kr. Ein serlig t\u00f8kk til n\u00e6mingarnar a\u0301 sku\u0301lanum a\u0301 Argjahamri, sum savna\u00f0u heilar 31.000 kr. til hetta a\u0301taki\u00f0. Rey\u00f0i Krossur sendir nu\u0301 300.000 kr. av landinum til verk\u00e6tlanir, i\u00f0 skulu tryggja koppsetingar til heimsins veikastu. Helvtin av teimum 300.000 kr. ver\u00f0a latnar til Bangladesh og hin helvtin til Kenja, i\u00f0 eru i\u0301millum tey londini i\u0301 heiminum, sum eru har\u00f0ast rakt av koronu. Her arbei\u00f0ir Rey\u00f0i Krossur, saman vi\u00f0 landsins myndugleikum, vi\u00f0 at samskipa og tryggja at u\u0301tlutingin av koronukoppsetingini er munago\u0301\u00f0 og r\u00e6ttvi\u0301s og til gagns har ney\u00f0in er st\u00f8rst, og umframt at kunna og veglei\u00f0a um koppsetingar."}, {"text_idx": "#000014", "text": "Vitja okkum a\u0301 Facebook ..."}, {"text_idx": "#000016", "text": "Stu\u00f0la hja\u0301lpararbei\u00f0inum vi\u00f0 at gera eina peninga flyting a\u0301 okkara konto ella melda teg sum lim i\u0301 Rey\u00f0i Krossur F\u00f8royar."}, {"text_idx": "#000017", "text": "Leave this field empty if you're human:"}]